text: Kolonihavehus er stort set nedbrændt
  05 september 2017 kl. 20.13
  Et kolonihavehus i Aabenraa er nedbrændt efter, at der tirsdag aften opstod en voldsom brand i det.
  Tirsdag aften klokken 21.41 fik Syd- og Sønderjyllands Politi anmeldelse om en brand i et kolonihavehus i Kolonihaveforeningen Skomagermosen nr. 9 i Aabenraa.
  - Ilden havde så godt fat, at brandfolkene ikke kunne stille meget op, så der var nærmest tale om en kontrolleret nedbrænding af den ene halvdel af huset, siger vagtchef Mads Leervad Dammark, Syd- og Sønderjyllands Politi, onsdag morgen til TV SYD.
  Local Eyes var også på stedet. Se mere video på www.localeyes.dk.
  Mads Leervad Dammark, vagtchef, Syd- og Sønderjyllands Politi: "Ilden havde så godt fat, at brandfolkene ikke kunne stille meget op"
  Onsdag morgen er brandstedet fortsat spærret af, og nu skal politiets teknikere forsøge at finde frem til brandårsagen. Der opholdt sig ikke nogen i huset, da branden opstod.
  brand i Kolonihavehus, Skomagermosen, 6200 Aabenraa. Udrykningskøretøjer på vej til stedet. #politidk
  
  